Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 มิ.ย. 2558

SET ยังฟื้นตัวจำกัดต่อไป แนวต้าน 1,510/1,520 จุด
ดัชนี SET อยู่ที่ 1,507.01 จุด +3.73 จุด +0.25% ปริมาณซื้อขาย 16,169  ลบ.
แนวรับ:    1495/1500       แนวต้าน:    1510/1520
 
สรุปทิศทางและแนวโน้มตลาด
การฟื้นตัวของ SET ยังเป็นไปอย่างจำกัด: การฟื้นตัวของ SET ตลอดช่วงเช้าที่ผ่านมายังเป็นไปอย่างจำกัด  เนื่องจากนักลงทุนส่วนใหญ่รอความชัดเจนจากการประชุม FOMC คืนนี้ และการประชุม รมต.คลังยุโรป วันที่ 18 มิ.ย.ว่ามีความคือหน้าต่อการแก้ไขปัญหากรีซมากน้อยแค่ไหน ประเมินกรอบเคลื่อนไหวที่ 1,495 – 1,510 จุด…โดยเราแนะนำ “ซื้อ” AOT และ CK ต่อเนื่องจากรายงาน The Early Bird ช่วงเช้า รวมไปถึง “เก็งกำไร” BECL ที่ราคาถูกกว่า  BMCL เมื่อพิจารณาจาก Conversion Ratio เปลี่ยนเป็นหุ้นใหม่ในอนาคต รวมไปถึง “เก็งกำไร” SAMTEL คาดมี Sentiment เชิงบวกจากการรับงานโครงการหลายงานในช่วงปลาย 2Q15
การปรับลดลงของ TTCL ในช่วงก่อนหน้าเป็นโอกาส “ซื้อ” อีกครั้ง: ราคาหุ้น TTCL ปรับลดลงก่อนหน้านี้ เป็นโอกาส “ซื้อ” ทั้งนี้แม้ว่า TTCL ไม่ได้ประโยชน์จากการลงทุนโครงสร้างพื้นฐานในประเทศเหมือนกับ CK STEC ITD แต่ 1) ผลการดำเนินงานตั้งแต่ 2Q15 เป็นต้นไปจะขยายตัวแกร่งจากทั้งรายได้ธุรกิจ EPC ที่งาน margin ต่ำส่วนใหญ่รับรู้ไปหมดแล้วก่อนหน้านี้ ขณะที่รยได้จากธุรกิจไฟฟ้าเพิ่มเข้ามาอีก 40MW รวมเป็น 120MW ตั้งแต่ 2Q15 เป็นต้นไป 2) รายได้การก่อสร้างโรงไฟฟ้าถ่านหิน 1,280MW จะเริ่มเข้ามาตั้งแต่ปีหน้า เป็นต้นไป หนุน Backlog เพิ่มขึ้นอีก 4-5 หมื่นล้านบาท 3) การ Listed บริษัทลูกในปี 2016 จะเป็น Catalyst ในระยะถัดไป ขณะที่ทางเทคนิคมีโอกาสทะลุแนวต้าน 1 เดือนที่ 32.75 บาท ไปที่ 33.75 หรือสูงกว่านั้นที่ 36.75 บาท
 
หุ้นที่น่าสนใจทางเทคนิค
TPCH “ซื้อ” ราคาหุ้นดีดตัวขึ้นทะลุผ่านเส้นค่าเฉลี่ย 3 เดือน พร้อมปริมาณการซื้อขายสูงสนับสนุน สอดคล้องกับเครื่องมือ MACD ที่กลับมาเป็นบวก มีแนวต้านแรกบริเวณ 21.50 บาท และถัดไปที่ 22.50 บาท
BJCHI “ซื้อ” ราคาหุ้นมีจังหวะเริ่มฟื้นตัวขึ้นหลังพักตัวสร้างฐาน ด้วยแท่งเทียนรูปแบบ Three White Soldiers สามารถกลับไปยืนเหนือเส้นค่าเฉลี่ยระยะ 3 ปีได้อีกครั้ง พร้อมปริมาณการซื้อขายเริ่มสูงขึ้น มีแนวต้านแรกที่ 7.75 บาท และถัดไปที่ 8.00 บาท
BRR “ซื้อ” ราคาหุ้นเริ่มฟื้นตัวขึ้นหลังพักตัวมากว่า 2 สัปดาห์ เริ่มมีจังหวะฟื้นตัวด้วยรูปแบบ Morning Star พร้อมปริมาณการซื้อขายสนับสนุน เป็นจังหวะซื้อเก็งกำไร มีแนวต้านแรกที่ 13.00 บาท และถัดไปที่บริเวณ 13.50 บาท
WHA “ซื้อ” ราคาหุ้นมีจังหวะดีดตัวขึ้นตามกรอบแนวโน้มขาขึ้น พร้อมปริมาณการซื้อขายสนับสนุน เป็นจังหวะซื้อเก็งกำไร มีแนวต้านแรกที่ 4.20 บาท ถัดไปที่ 4.40 บาท
 
 
Futures แนวรับ       แนวต้าน
SET50       985          990
                 980          995
Gold          18900        19000
                18800        19200
Oil            2100         2200
               2000         2300